**Lënda:** Minutat e takimit të dytë konsultativ të OGP/ Komponenti Antikorrupsioni/Planet e Integritetit

I mbajtur sot më dt. 29/9/2020, Takimi i Dytë Kosultativ (online) në kuadër të rishikimit të draft Planit të Veprimit OGP/ Komponenti Antikorrups/Planet e Integritetit midis Ministrisë së Drejtësisë, përfaqësuesve të Kryeministrisë, Ekspertet C. McLaren dhe përfaqësuesve të shoqërisë civile.

Ky takim kryesohet nga znj. Pregja, Përgjegjës Sektori/Sektori i Programeve në Fushën e Antikorrupsionit pranë Ministrisë së Drejtësisë. Znj. Pregja pasi mori fjalën përshëndetëse solli në fokus se qëllimi i këtij takimi është konform me vetë procesin e hartimit të planit të veprimit të OGP i cili ka për qëllim garantimin e përfshirjes së shoqërisë civile në hartimin dhe rishikimin e masave/aktiviteteve të këtij plani. Në fjalën e saj znj. Pregja theksoi se; synimi i këtij takimi është që të përftojmë nga ana e shoqërisë civile propozime konkrete të cilat mund të përfshihen në Planin e Veprimit të OGP. Gjithashtu theksoi se; në kuadër të këtij takimi dhe në funksion të procesit shoqërive civile iu është dërguar një pyetësor në rrugë elektronike i cili duhet të plotësohet nga ana e shoqërisë civile. Znj. Pregja bëri një prezantim të shkurtër në Power Point të draft Planit të Veprimit i cili u pasqyra pranë audjencës në formë të përditësuar nga komentet dhe sugjerimet e marra në takimin e parë konsultativ si dhe të Matricës së Prioritizimit. Znj. Pregja gjatë fjalës së saj, risolli në vëmendje se; ky proces po bëhet nën asistencën e eksperteve të OGP dhe KM, si monitoriues të kujdesshëm të këtij procesi.

-Fjalën e merr znj. Rovena Susltarova (IDM) e cila theksi se; Komentet dhe sugjerimet që janë adresuar nga ana e IDM në takimin e pare konsultativ janë të përfshira dhe të reflektuara në draftin PV. Znj. Sulstarova gjatë fjalës së saj, sugjeroi që instrumentet metodologjike të hartuara si Metodologjia e Vlerësimit të Riskut; Metodologjia e Hartimit të Raportit të Monitorimit të PI/ template të ndryshme etj të jenë pjesë e kurrikulave dhe moduleve të trajnimeve të Shkollës së Administratës Publike me qëllim që punonjësit e administratës publike të njihen me këto dokumente. Ndonëse Ministria e Drejtësisë ka pjesën e përgjegjësisë së hartimit të raportit të monitorimit të zbatueshmërisë së Planeve të Integritetit është e rëndësishme që të gjithë punonjësit e adminsitratës publike që do të bëhen më vonë pjesë e këtij ushtrimi të njihen dhe të trajnohem mbi përdorimin e këtyre mekanizmave metodologjikë.

 Lidhur me temat e tjera që kanë të bëjnë me pyetësorin e adresuar në rrugë elektronike, përfaqësuesit e IDM/znj. R.Sulstarova sugjeron që një tjetër objektiv të jetë i lidhur me “Transparencën e kontratave të prokurimeve ose PPP” pasi kjo është shumë e rëndësishme. Mekanizamt janë present; ligji e parashikon qartë se deri ku shkon transparenca/programi i transparencës. Duke qenë se pandemia do të vazhdojë nevojitet qe të ketë një transparencë më të madhe nga ana e institucioneve publike.

Një tjetër sugjerim lidhet me hartimin e një metodologjie të *Corruption Proof* një fenonem i njohur gjerësisht në Ballkan i cili identifikohet si “Kapja e Shtetit” ose “Ligje të përgatitura me porosi”. Të pasurit një instrument si Corruption proof do të mund të ndihmojë në parandalimin e fenomenit të bërjes së ligjeve me porosi dhe korrupsionit.

-Fjalën e merr z. Zef Preçi i cili përgëzon përpjekjet e bashkëpunimit me shoqërinë civile dhe duke theksuar se fokusi në përgjithësi mbetet tek kuadri ligjor sesa tek monitorimi dhe zbatimi i dokumenteve strategjikë. Z. Preçi gjatë fjalës së tij theksoi mbështetjen e hartimit të instrumenteve metodologjike. Disa nga sugjerimet kryesore në këtë takim jepen si më poshtë vijon:-“Zhvendosja e debatit nga korrupsioni në tërësi si slogan politik dhe i kapërcyer në kohë drejt mirëqeverisjes me qëllim që institucionet të analizohen individualisht;-Rishikimi me vëmendje dhe kujdes i të gjithave raporteve të agjensive ligjzbatuese si KLSH; Prokuroria të cilat mund të konsiderohen si burime të mira për t’u marrrë në konsideratë; si burime vendimarrjeje nga ana e titullarëve. Z. Preçi theksoi se do ishte e dëshirueshme të kishte më shumë vullnet për t’i përmiresuar gjetjet. -Amendimi i kuadrit ligjor lidhur me përgjegjshmërinë/papërgjegjshmërinë instuticione (personale) të titullarit të institucionit.-Znj. Preçi adreson gjithashtu problematikat lidhur me kontratat publike në sektorin e prokurimeve dhe sugjeron amendimin e kuadrit ligjor. -Amendimi/ rishikimi i kuadrit ligjor sa I takon çështjes së lobimit, ku të ketë një regjistër të posaçëm të regjistrimit të lobistëve dhe titullarët, lobistët të dokumentojnë dhe të bëjnë publike takimet dhe të dhëant që lidhen me aktivitetin e lobingut. -Uniformizimi I informomacionit/standarteve të raportimit në kuadër të transparencës dhe publikimi i tyre në mënyrë periodike.

-Fjalën e radhës e merr znj. Arjola Agolli, e cila e vuri theksin tek roli I OSHC në procesin e monitorimit dhe zbatimit të dokumenteve strategjikë si dhe tek roli i tyre si ekspert në hartimin e instrumentave metodologjikë në parandalimin dhe luftën kundër korrupsionit. Në një pjesë të mirë të masave të PV OGP 2020-2022, znj. Agolli theksoi se është shtuar roli I OSHC. Unifikimi i të dhënave publike, publikimi i tyre në faqet zyrtare me qëllim rritjen e transparencës publike vecanërisht për pjesën e prokurorimeve dhe shpenzimeve në të gjitha institucionet qëndrore dhe vendore. Znj. Agolli në komunkimin e saj, adresoi problematikat e mungesës së të dhënave në këto dy sektorë. Rritja e transparencës ka rëndësi në këtë kohë pandemie. Modelet që janë krijuar qoftë në pjesën e planeve të integritetit apo edhe dokumenteve të tjera strategjike janë të nevojshme të zbatohen , të monitorohen dhe gjithashtu duhet të buxhetohen të gjithë elementët e planit. Duhet të mbahet në konsideratë në luftën kundër korrupsionit investimi në sisteme apo në kapacitete të burimeve-njerëzore. Znj. Agolli risolli në vemëndje gjithashtu edhe ligjin për sinjalizimin duke e dhënë theksin se ky i fundit nuk ka pasur efektet e duhuara dhe të pritura për shkak të problemit të krujuar nga mungesa e zbatueshmërisë si dhe nga mos-dija e punonjësve të administratës lidhur me njohuritë dhe mekanizmat e këtij ligji.

-Në përfundim të këtij takimi;

U la si detyrë kryesore:

* Përcjellja e një liste kontakti me OSHC të reja/aktive nga ana e organizatave të sh.civile të cilat ishin pjesëmarrëse në takimin e dytë konsultativ PV-OGP 2020-2022.
* Dërgimi i komenteve/sugjerimeve mbi draft-Planin e Veprimit të OGP/Komponenti AK/ Planet e Integritetit si dhe dërgimi i formularit të vlerësimit i plotësuar, brenda dt. 2 tetor 2020